  Туспуктэм: Алексей Арзамасцев Наталия Сильвестрова Пичи Пурга ёросысь Миндэр – Пичи Пурга улосвыл сюреслэн кык иськемаз но Балезино ёросысь Богдангурт – Чепца – Полом – Кез улосвыл сюреслэн 1,6 иськемаз тылъёс лэсьтӥзы. Ужъёсты «Безопасные качественные дороги» йӧскалык ӵектосъя быдэстӥзы. Со сярысь элькун тӧролэн но кивалтэтлжн пресс-службазы ивортӥз. Сюрес кузя юбоос пуктӥзы, кронштейн, лампаос юнматӥзы, езъёс кыскизы. Ужъёсты быдэстӥсь ик кӧня ке ар ӵоже объектъёсты чакласа возёз.  « Подрядчик ачиз ӵектос дася, объектъёсты лэсьтэ, собере сое гаранти дыр ӵоже чакласа возе. Татын подрядчик выль объектъёсты вуоно куинь аръёс ӵоже возёз-утялтоз » Алексей Горбачёв, Удмуртиысь транспортъя но сюрес возёсъя министр Югдытон понна сюрес люкетъёсты ГИБДД-лэн сётэтъёсызъя быръё. Лыдэ басьто, кытын машинаосын тужгес но ӵем шугадӟонэ сюро но кытын трос транспорт ветлэ, озьы ик удысэтлэсь авариосты кулэстонъя ӵектонъёссэ.  2024-тӥ арын тылъёс Якшур-Бӧдья – Красногорск но Сарапул – Каракулино сюресъёслэн оглом ньыль иськемъем люкетъёсазы лэсьтыны малпало. Тегъёс: сюресъёс йӧскалыкӵектосъёс лэсьтӥськон Балезино ПичиПурга Удмуртия  